L' aneda de capeza blanca (Oxyura leucocephala (Scopoli, 1769)) ye una au d'a orden d'os Anseriformes y familia Anatidae que mide uns 45 cm de luengo. Lo masclo tien o tozuelo blanco con corona negra,pico azul y plomache griso royisco. A fembra tien un pico fosco y una coloración pro mas amortada. O suyo habitat de reproducción son os lacos d'auguas ubiertas y vechetación preta en a marguin. Se capuza baixo l'augua y s'alimenta de vechetación aquatica asinas como de bella materia animal. Ye mas prebable que s'aluenye nadando d'una menaza percibida que vuele. Iste anade ye conoixiu en Espanya, Africa d'o Norte, Asia Occidental y Asia Central. As poblacions son disminuyindo, sobretot a resultas d'a perda d'habitat y a contaminación.